|  |
| --- |
| **প্রধানমন্ত্রীর কার্যালয়** |

**১.0 ভূমিকা**

জাতীয় বাজেট একটি দেশের প্রস্তাবিত বাৎসরিক আয়-ব্যয়ের দলিল। বাজেটে অর্থের বণ্টন, করারোপ বা রাজস্বনীতি সমাজের বিভিন্ন স্তরের মানুষের জীবনযাত্রা যেমন বিভিন্ন মাত্রায় প্রভাবিত করে, তেমনি নারী ও পুরুষের উপর এর তাৎপর্যপূর্ণ প্রভাব রয়েছে। দেশের সামগ্রিক অর্থনীতিতে নারীর অবদান উপেক্ষা করে টেকসই উন্নয়ন সম্ভব নয়। নারীর ক্ষমতায়ন ও অর্থনৈতিক স্বনির্ভরতার জন্য তথা নারী উন্নয়নে জাতীয় বাজেটে পর্যাপ্ত বরাদ্দ রাখা জরুরি। বাংলাদেশের প্রেক্ষাপট বিবেচনায় নারীরা যেহেতু অর্থনৈতিক ও সামাজিক ক্ষেত্রে তুলনামূলকভাবে সুবিধাবঞ্চিত সেহেতু সামগ্রিক উন্নয়ন কর্মকাণ্ডে তাদের অন্তর্ভুক্ত করার জন্য প্রতিটি মন্ত্রণালয়/বিভাগের বাজেটে জেন্ডার সংবেদনশীলতা বজায় রাখা অপরিহার্য। এ প্রেক্ষাপটে, নারী উন্নয়ন উদ্দেশ্যকে সামনে রেখে প্রধানমন্ত্রীর কার্যালয় সরকারি-বেসরকারি অংশীদারিত্বের মাধ্যমে বিনিয়োগ সহায়ক পরিবেশ সৃষ্টি ও অর্থনৈতিক অঞ্চল প্রতিষ্ঠা এবং ভূমিহীন ও প্রান্তিক জনগোষ্ঠীর পুনর্বাসনের জন্য বিভিন্ন কর্মসূচি ও উদ্যোগ গ্রহণ করেছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

মাননীয় প্রধানমন্ত্রীর 10টি বিশেষ উদ্যোগের অন্যতম একটি উদ্যোগ ‘নারীর ক্ষমতায়ন’। ‘মুজিব শতবর্ষ উপলক্ষ্যে দেশের সকল ভূমিহীন ও গৃহহীনদের জন্য গৃহ প্রদান নীতিমালা-২০২০’ অনুযায়ী বিধবা, স্বামী পরিত্যক্তা নারীদের ২ (দুই) শতাংশ খাস জমি বন্দোবস্ত প্রদানে অগ্রাধিকার প্রদান করা হচ্ছে। আশ্রয়ণ প্রকল্প অন্তর্ভুক্তিমূলক উন্নয়নে ‘শেখ হাসিনা মডেল’ হিসেবে পরিচিতি পেয়েছে যার ৩ নং বৈশিষ্ট্য ‘নারীদের জমিসহ ঘরের অর্ধেক মালিকানা দিয়ে নারীর ক্ষমতায়ন করা’। এসডিজি লক্ষ্যমাত্রা ১.৪, ২.৩, ৫ (ক) ও ১০.২ এর লক্ষ্য পূরণকল্পে ‘আশ্রয়ণ প্রকল্প’ কাজ করে যাচ্ছে।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| প্রধানমন্ত্রীর কার্যালয় | ৪৭৫ | ৪১২ | ৬৩ | 13.৩ |
| বিশেষ নিরাপত্তা বাহিনী (এসএসএফ) | ৩০০ | ২৮৬ | ১৪ | 4.৮ |
| জাতীয় নিরাপত্তা গোয়েন্দা অধিদপ্তর | ৪,১৫৯ | ৩,৭৭৮ | ৩৮১ | 9.২ |
| এনজিও বিষয়ক ব্যুরো | ৫৭ | ৫০ | ৭ | 12.৩ |
| বাংলাদেশ বিনিয়োগ উন্নয়ন কর্তৃপক্ষ (বিডা) | ১৯০ | ১৬৪ | ২৬ | 13.৭ |
| বাংলাদেশ রপ্তানি প্রক্রিয়াকরণ এলাকা কর্তৃপক্ষ (বেপজা) | ১,৬৭৪ | ১,৫৭৯ | ৯৫ | 5.৭ |
| পাবলিক প্রাইভেট পার্টনারশিপ কর্তৃপক্ষ (পিপিপিএ) | ৩৪ | ৩০ | ৪ | 11.৮ |
| বাংলাদেশ অর্থনৈতিক এলাকা কর্তৃপক্ষ (বেজা) | ৭৩ | ৬৪ | ৯ | 12.3 |
| বেসরকারি রপ্তানি প্রক্রিয়াকরণ অঞ্চল গভর্নর বোর্ডের নির্বাহী সেল | ২ | ২ | - | - |
| জাতীয় দক্ষতা উন্নয়ন কর্তৃপক্ষ (এনএসডিএ) | ৫৪ | ৩৯ | ১৫ | 27.8 |
| **মোট :** | **৭,০১৮** | **৬,৪০৪** | **৬১৪** | **৯.০** |

**৩.২ উপকারভোগী নারী ও পুরুষের তথ্য**

* দেশের সমতলে বসবাসরত ক্ষুদ্র নৃ-গোষ্ঠীর জীবনমান উন্নয়নে ২০১১-১২ হতে ২০২২-২৩ অর্থবছর পর্যন্ত প্রায় ৬০০টি আয়বর্ধনমূলক প্রকল্প গ্রহণ করা হয়েছে। প্রকল্পগুলোর মোট উপকারভোগী প্রায় ১ লক্ষ, যার মধ্যে প্রায় ৫০ শতাংশ নারী।
* প্রকল্পের সম্ভাব্যতা যাচাইয়ের ক্ষেত্রে পিপিপি প্রকল্পে যাতে নারীদের অংশগ্রহণ এবং নারীর উন্নয়নের বিষয়টি অগ্রাধিকার পায় সেটি সম্ভাব্যতা যাচাইয়ের সময় পাবলিক প্রাইভেট পার্টনারশিপ (পিপিপি) কর্তৃপক্ষ নিশ্চিত করে থাকে। পিপিপি কর্তৃপক্ষ হতে আয়োজিত প্রশিক্ষণ, সেমিনার, কর্মশালায় নারীদের অংশগ্রহণের বিষয়টি গুরুত্ব দেয়া হয়; এবং
* ২০২১-২২ অর্থবছরে পিপিপি কর্তৃপক্ষ হতে মোট ৫০৯ জনকে প্রশিক্ষণ প্রদান করা হয়, যার মধ্যে ১৯২ জন নারী। এছাড়া পিপিপি কর্তৃপক্ষে কর্মরত নারী ও পুরুষদের জন্য আলাদা আলাদা টয়লেটের ব্যবস্থা, যাতায়াতের সুবিধা এবং গর্ভবতী ও ল্যাকটেটিং নারীদের জন্য আলাদা কক্ষের ব্যবস্থা করা হয়েছে।

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | **সংশোধিত 2023-২4** | **বাজেট 2023-২4** | **প্রকৃত 2022-23** |
| --- | --- | --- | --- | --- |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রাণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকার সম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)**  |
| --- | --- |
| দরিদ্র ও ক্ষুদ্র নৃ-গোষ্ঠীর জীবনযাত্রার মানোন্নয়ন | আশ্রয়ণ প্রকল্পের মাধ্যমে এ পর্যন্ত ৪,০৯,৭৮৬টি ভূমিহীন ও গৃহহীন পরিবার পুনর্বাসন করা হযেছে যেখানে উপকারভোগীর অর্ধেক নারী। আশ্রয়ণ প্রকল্পে পুনর্বাসিত পরিবারের যৌথ নামে (স্বামী ও স্ত্রী) কবুলিয়ত প্রদান করা হয়। বিধবা, স্বামী পরিত্যক্তা মহিলাদেরকে পুনর্বাসনের ক্ষেত্রে অগ্রাধিকার প্রদান করা হয়। পুনর্বাসিত মহিলাদেরকে প্রশিক্ষণ প্রদান করাসহ কর্মসংস্থান বৃদ্ধির লক্ষ্যে প্রশিক্ষিত মহিলাদেরকে ঋণ প্রদান করা হয়।  |
| বিনিয়োগ বৃদ্ধির মাধ্যমে অর্থনৈতিক প্রবৃদ্ধি ত্বরান্বিত করা  | ইপিজেডসমূহে বর্তমানে কর্মরত 4,8৬,৩০৪ জন শ্রমিকের মধ্যে ৬6% অর্থাৎ ৩,২০,৯৬১ জন নারী। বঙ্গবন্ধু শেখ মুজিব শিল্পনগরে প্রায় ৫০০ একর জমিতে একটি গার্মেন্টস পার্ক স্থাপনে বেজা ও বিজিএমইএ একসাথে কাজ করছে যেখানে প্রায় ৩ লক্ষ লোকের কর্মসংস্থানের সুযোগ হবে, যার প্রায় ৭০% হবে নারী। এখানে মহিলা উদ্যোক্তাদের উৎসাহ প্রদানে ১০০ একর জমি প্রদানে বেজা বদ্ধপরিকর।  |

**৬.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

আশ্রয়ণ প্রকল্পের এবং বিশেষ এলাকার জন্য উন্নয়ন সহায়তা কর্মসূচির উদ্যোগে গৃহনির্মাণের মাধ্যমে ঐ সকল পরিবারের নারীদের পারিবারিক ক্ষমতায়ন ও সামাজিক অবস্থান বৃদ্ধি পেয়েছে। বিশেষ এলাকার জন্য উন্নয়ন সহায়তা কর্মসূচির শিক্ষাবৃত্তি ও সাইকেল বিতরণের মাধ্যমে সমতলের ক্ষুদ্র নৃ-গোষ্ঠীর ছাত্রীদের শিক্ষা হার বৃদ্ধি পেয়েছে। বেপজা ও বেজার বিভিন্ন উদ্যোগের মাধ্যমে ব্যাপক কর্মসংস্থান সৃষ্টির মধ্য দিয়ে নারীর পারিবারিক সিদ্ধান্ত গ্রহণের সক্ষমতা বেড়েছে।

চলমান অর্থনৈতিক উন্নয়ন দীর্ঘমেয়াদে টেকসই করার লক্ষ্যে আশ্রয়ণ প্রকল্পের মাধ্যমে মাননীয় প্রধানমন্ত্রী ভূমিহীন-গৃহহীন ও ছিন্নমূল মানুষকে অন্তর্ভুক্তিমূলক উন্নয়নের আওতায় নিয়ে এসেছেন। এ প্রকল্পের আওতায় উপকারভোগীদের জীবনমান উন্নয়নের ক্ষেত্রে স্বামী-স্ত্রী’র যৌথ মালিকানায় ২ শতক জমি ও একটি সেমিপাকা ঘর প্রদান করা হচ্ছে।

**৭.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* ইপিজেডসমূহে বিনিয়োগের ক্ষেত্রে মহিলা উদ্যোক্তাদের অর্থায়নের সক্ষমতার ঘাটতি; এবং
* দক্ষতা উন্নয়ন সংক্রান্ত প্রশিক্ষণ গ্রহণের ক্ষেত্রে অধিকাংশ নারীদের পরিবার হতে সহযোগিতার অভাব।

**৮.0 ভবিষ্যৎ করণীয় সম্পর্কে সুপারিশ**

* সরকারি-বেসরকারি অংশীদারিত্বে উন্নয়ন কার্যক্রম গ্রহণের লক্ষ্যে পিপিপি আইন, বিধি ও প্রবিধি প্রণয়ন, বিধিমালায় নারীর অংশগ্রহণ বিষয়ক নির্দিষ্ট বিধি সংযোজন এবং পিপিপি প্রকল্পের বেসরকারি অংশীদারের সাথে চুক্তিতে নারীর ক্ষমতায়ন, অধিকার সংরক্ষণ ও নারীর কর্মসংস্থান বিষয়ক শর্তাবলি সংযোজন;
* সমতল ভূমিতে বসবাসরত ক্ষুদ্র নৃ-গোষ্ঠীভুক্ত জনগণের জীবন মানোন্নয়নে চলমান ‘বিশেষ এলাকার জন্য উন্নয়ন সহায়তা (পাবর্ত্য চট্টগ্রাম ব্যতীত)’ শীর্ষক কর্মসূচি বাস্তবায়ন;
* আশ্রয়ণ-২ প্রকল্পের মাধ্যমে ভূমিহীন/গৃহহীন, ছিন্নমূল, দরিদ্র পরিবারের জন্য ৬০,০০০ বসতঘর নির্মাণ; এবং
* এসডিজি স্থানীয়করণে বাংলাদেশ মডেলের আওতায় অভীষ্ট-৫ ‘জেন্ডার সমতা ও নারীর ক্ষমতায়ন’-এর জাতীয় পর্যায়ে ৩টি, জেলা পর্যায়ে ৩টি এবং উপজেলা পর্যায়ে ২৯টি সূচক বাস্তবায়নে বিস্তারিত কর্মপরিকল্পনা গ্রহণ।